Craig Bellamy

Craig Douglas Bellamy (født 1979) er en walisisk fotballtrener og tidligere fotballspiller som er landslagstrener for .Craig Bellamy appointed as Cymru Head Coach 

 Klubbfotball  
 Norwich 
Bellamy startet sin karriere i Norwich, der han ble hentet opp på a-laget fra klubbens ungdomsavdeling i 1997. Spissen hadde suksess i den gul-grønne drakta, og puttet 32 mål på 84 kamper for kanarifuglene.

 Coventry 
I 2000 skiftet Bellamy beite, og gikk til Coventry. Oppholdet i midt-England ble ikke den helt store oppturen for waliseren. Seks mål på 34 kamper ble slutt-resultatet, og Coventry rykket ned fra Premier League. Bellamy gjorde det offentlig kjent at han ville vekk fra klubben, og Newcastle kjøpte han.

 Newcastle 
I Newcastle spilte Bellamy sammen med bl.a Alan Shearer, og målene kom jevnt og trutt for waliseren. Bellamy scoret blant annet i sin debut mot Lokeren (4-0). Etter sin første sesong på St. James' Park ble Bellamy kåret til årets unge spiller i England (2001/2002).
Da Graeme Souness overtok «The Magpies» etter Bobby Robson, var det ikke lenge før konflikten med den nye manageren var et faktum. Det oppsto en isfront mellom manager og spiller Guardian - Newcastle ready to offload Bellamy 24.01.05, og Bellamy ble etterhvert sendt til Celtic på lån i januar 2005.

 Blackburn 
Etter 2005-sesongen med spill i Skottland, ble Rovers og manager Mark Hughes waliserens nye arbeidsgiver. Der ble det hele 17 mål i hans første sesong. 

 Utenomsportslig bråk 
I februar 2006 ble Bellamy arrestert og deretter siktet for overfall på en ung jente i Cardiff. Bbc.co.uk - Bellamy 'grabbed woman's throat' 23.01.06 Dette skjedde mens han var på et landslagsoppdrag for Wales. Bellamy ble senere frikjent for anklagene om overfall. 

 Liverpool 
Bellamy gikk fra Blackburn i juni 2006 for en overgangssum på 6 millioner pund, etter at et bud fra Merseyside-laget utløste en automatisk salgsklausul hos toppscoreren til Blackburn. Liverpool.no - Craig Bellamy - Nr. 17 - Angrep  Han signerte en fireårskontrakt med Liverpool. 

 «Golf-spill» 
Craig Bellamy fikk mye oppmerksomhet rundt et påstått fyllebråk i Portugal i februar 2007 da han og laget hadde frikveld under en treningsleir i forkant av en kamp borte i Mesterligaen mot FC Barcelona. Han skal ha slått til den norske lagkameraten Riise med en golfkølle. Da Riise sa nei til å
synge karaoke startet de visstnok å krangle. Riise skal ha lagt seg tidlig denne kvelden, og Bellamy skal ha kommet inn på hotellrommet med en golfkølle i hendene, og begynt å slå Riise. Vg.no 17.02.07
I bortekampen mot FC Barcelona scoret Bellamy 1-1-målet og spilte deretter fram «golf-kompis» Riise til 2-1-målet og seier. Da waliseren utlignet feiret han målet sitt ved å etterligne et golfslag. Media fulgte opp dette med den ene golfmetaforen etter den andre. Lokalavisen Liverpool Echo hadde bl.a tittelen «Swing when you're winning». Nettavisen.no - Bellamy ler av skandalen 22.02.07 

Våren og sommeren 2007 gikk det sterke rykter om at Bellamy var på vei bort fra Merseyside. Etter ankomsten av den spanske spissen Fernando Torres ble ryktene heller ikke avvist av manager Rafa Benitez. Skysports.com 04.07.07  Lag som Blackburn,West Ham og Aston Villa ble alle rapportert å være interesserte, men det var London-klubben som signerte han.

 West Ham 
Den 7. juli 2007 ble det bekreftet at Bellamy gikk til West Ham for 8 millioner pund. Liverpoolecho.co.uk- Bellamy and Cisse deals completed 07.07.07 Bellamy signerte en 5-års whufc.com - Breaking News . . . Craig Bellamy signs 10.07.07    kontrakt på 75 000 pund i uken. icLiverpool.icnetwork.co.uk - Bellamy and Cisse deals are completed 07.07.07 Han forklarte sin overgang til Londons-klubben med at han ønsket å spille fast førstelagsfotball igjen. SkySports - Bellamy explains Reds exit 10.07.07 

 Manchester City 
Etter at West Ham avslo et bud fra Manchester City, reagerte waliseren med å forlate treningsfeltet til London-klubben i vilt raseri, noe som bare forsterket historiene i media om at han var på vei bort.  Bellamy ble likevel noen dager senere, offisielt klar for City den 19. januar 2009.  Han ble kjøpt for en sum tilsvarende 120 millioner kroner.  Bellamy ble den andre større signeringen for City i transfer-vinduet i januar 2009, etter Wayne Bridge, og han ble der gjenforent med tidligere Wales- og Blackburn-manager Mark Hughes, nå City-sjef.
Bellamy debuterte den 28. januar med et mål mot sin gamle klubb Newcastle United, noe som gjorde han til den femte spilleren i Premier League sin historie som har skåret mål for seks ulike klubber. Skysports

 Tilbake til Merseyside 
Deadline-day i England sommeren 2011 blir Bellamy igjen klar for Liverpool. Liverpool kjøper han på free-transfer fra Manchester City. Bellamy har allerede scoret to mål. Først i Carling Cup mot Brighton & Hove Albion, deretter scoret han Liverpools 1-0 mål i Premier League kampen mot Norwich den 23. oktober 2011 i 1-1 kampen på Anfield.

 Landslagsspill 
Våren 2007 ble Bellamy utnevnt til ny kaptein på landslaget til s etter at Ryan Giggs ga seg med landslags-spill. Skysports.com 31.05.07

Den 22. mai 2014 la Bellamy opp.

 Meritter 
s
 54 A-landskamper og 16 mål (pr. 19. november 2008)

Celtic
 2004/2005: Skotsk FA-cup

Personlige utmerkelser:
 PFA Young Player of the Year: 2002

 Referanser 

 Eksterne lenker 

  Liverpools biografi om Bellamy
  footballdatabase.com om Bellamy

Kategori:Walisiske fotballspillere
Kategori:Walisiske fotballtrenere
Kategori:Deltakere for Storbritannia under Sommer-OL 2012
Kategori:Fotballspillere under Sommer-OL 2012
Kategori:Fotballspillere for Norwich City FC
Kategori:Fotballspillere for Coventry City FC
Kategori:Fotballspillere for Newcastle United FC
Kategori:Fotballspillere for Celtic FC
Kategori:Fotballspillere for Blackburn Rovers FC
Kategori:Fotballspillere for Liverpool FC
Kategori:Fotballspillere for West Ham United FC
Kategori:Fotballspillere for Manchester City FC
Kategori:Fotballspillere for Cardiff City FC
Kategori:Fotballtrenere for Burnley FC
Kategori:Trenere for Wales' herrelandslag i fotball
Kategori:Personer fra Cardiff
Kategori:Fødsler i 1979